En varmefront er på vej ind over Danmark.

Flere steder er der i dag blevet spottet en ring rundt om den skinnende sol. Det er det, man kalder en halo. Og det er et optisk fænomen, fortæller Jacob Mouritzen fra TV2 Vejret, der i dag har modtaget en del billeder af fænomenet fra danskerne. - Det sker, når et tyndt skydække når de øverste luftlag. Så ligger der små iskrystaller, som sollyset skinner igennem, og det reflekterer sig i hinanden, forklarer han. - Det ændrer altså lysets bane, så vi ser det som en cirkel på himlen. Og en ting er helt sikkert, når man ser fænomenet, mener han. - Det sker, fordi en varmfront er på vej med regn, og det passer fuldstændig med det, vi ser i dag. Der kommer nemlig en masse regn i morgen. Så hvis man en anden gang ser fænomenet, kan man være sin egen meteorolog. Herunder kan du se vejrudsigten over Nordjylland.